Младен Исаев
Дарове

chitanka.info

Овошките навеждат клони

под гълъбови небеса.

От всяка ябълка се ронят

искрящи капчици роса.

В лозята гроздовото зрънце

е пълно с мед и светлина,

скъп дар от щедрото ни слънце

сред тая хубава страна.

По клоните увисват круши

и едри дюли с цвят златист.

Стоиш в градината и слушаш,

как шушне падащият лист.

Пристига есен златокоса.

Тя в българските домове

със неизменна щедрост носи

и радости и плодове.

И ти я срещаш с благодарност

като вълшебница мома,

донесла най-богати дарове

на твоята земя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.